Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19 i 144/20), članka 289. Zakona o socijalnoj skrbi (Narodne novine, broj 18/22, 46/22 i 119/22), članka 35. Statuta Grada Ivanić-Grada (Službeni glasnik Grada Ivanić-Gradad, 01/21 i 04/22) i članka 5. stavka 2. Odluke o socijalnoj skrbi (Službeni glasnik Grada Ivanić-Grada, broj 02/23), Gradsko vijeće Grada Ivanić-Grada, na svojoj \_\_\_. sjednici održanoj dana \_\_\_\_\_\_\_\_\_ 2023. godine, donijelo je sljedeće

**I. izmjene i dopune**

**PROGRAMA**

**socijalnih potreba**

**Grada Ivanić-Grada za 2023. godinu**

I.

U Programu socijalnih potreba Grada Ivanić-Grada za 2023. godinu (Službeni glasnik Grada Ivanić-Grada, broj 09/22) mijenja se točka I. stavak 3. i izmijenjen glasi:

„ Programom socijalnih potreba Grada Ivanić-Grada za 2023. godinu (u daljnjem tekstu: Program) osiguravaju se sredstva u iznosu od **661.365,00 eura**,a za sljedeća prava i programe:

“

II.

Mijenja se točka I. 8. i izmijenjena glasi:

„ **8. Potpore umirovljenicima**

Za umirovljenike i umirovljeničke udruge s područja Grada Ivanić-Grada osiguravaju se sredstva u iznosu od  **114.600,00 eura** na poziciji R0251 (Potpore umirovljenicima) Proračuna Grada Ivanić-Grada za 2023. godinu.“

III.

Mijenja se točka I. 9. i izmijenjena glasi:

„ **9. Socijalno zdravstveni projekti udruga i programi preventive**

U 2023. godini osiguravaju se sredstva u iznosu od **30.650,00 eura** za socijalno zdravstvene projekte i programe preventive na području Grada Ivanić-Grada i to za:

a) Programe Gradskog društva Crvenog križa Ivanić-Grad **8.650,00 eura** na poziciji R0256 (Programi GDCK) Proračuna Grada Ivanić-Grada za 2023. godinu,

b) Socijalno zdravstvene projekte **20.000,00 eura** na poziciji R0258 (Socijalno zdravstveni projekti) Proračuna Grada Ivanić-Grada za 2023. godinu,

c) Programe preventive – DDK **2.000,00 eura** na poziciji R0259 (Programi preventive-DDK) Proračuna Grada Ivanić-Grada za 2023. godinu.

Za redovnu djelatnost Gradskog društva Crvenog križa Ivanić-Grad osiguravaju se sredstva u iznosu od **41.715,00 eura** na poziciji R0255 (Gradsko Društvo Crvenog Križa) Proračuna Grada Ivanić-Grada za 2023. godinu.“

IV.

Dodaje se točka I. 13 koja glasi:

„ **13. Potpora učenicima osnovnih i srednjih škola**

U Proračunu Grada Ivanić-Grada za 2023. godinu za potporu učenicima osnovnih i srednjih škola, na poziciji R0260, osiguravaju se sredstva u iznosu od **80.000,00 eura**.“

V.

Dodaje se točka I. 14 koja glasi:

„ **14. Program ZAŽELI**

U Proračunu Grada Ivanić-Grada za 2023. godinu za troškove programa ZAŽELI, na poziciji R0257, osiguravaju se sredstva u iznosu od **25.000,00 eura**.“

VI.

Dodaje se točka I. 15 koja glasi:

„ **15. Nabava ginekološkog ultrazvuka**

U Proračunu Grada Ivanić-Grada za 2023. godinu za nabavu ginekološkog ultrazvuka Domu zdravlja Zagrebačke županije, Ispostavi Ivanić-Grad, na poziciji R0258-1, osiguravaju se sredstva u iznosu od **30.000,00 eura**.“

VII.

Ove I. izmjene i dopune Programa socijalnih potreba Grada Ivanić-Grada za 2023. godinu sastavni su dio I. izmjena i dopuna Proračuna Grada Ivanić-Grada za 2023. godinu, a stupaju na snagu prvog dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_\_\_ 2023. Željko Pongrac, pravnik kriminalist