

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/23-10/2

URBROJ: 238-10-02/23-19

Ivanić-Grad, 03. svibnja 2023.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odluke o davanju suglasnost****i Muzeju Ivanić-Grada za**

**izdavanje bjanko zadužnica**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), gradonačelnik Grada Ivanić-Grada utvrdio je prijedlog

**O D L U K E**

**o** **davanju** **suglasnosti Muzeju Ivanić-Grada za izdavanje bjanko zadužnica**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Tamara Mandić, pročelnica Upravnog odjela za financije i proračun.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_\_\_ 2023. godine donijelo je sljedeću

**O D L U K U**

**o davanju suglasnosti Muzeju Ivanić-Grada za izdavanje bjanko zadužnica**

**Članak 1.**

Odlukom župana Zagrebačke županije o dodjeli financijskih sredstava za troškove saniranja šteta i obnove zgrada javne namjene oštećenih potresom na području Zagrebačke županije, KLASA: 024-05/23-02/23, URBROJ: 238-03-23-03, od 21. travnja 2023. godine (u daljnjem tekstu: Odluka), Muzeju Ivanić-Grada su odobrena dodatna financijska sredstva za troškove saniranja šteta i obnove zgrada javne namjene oštećenih potresom na području Zagrebačke županije, za provedbu projekta *„Cjelovita obnova zgrade stare škole Dubrovčak Lijevi“*, u ukupnom iznosu od 80.915,44 eura (609.657,38 kuna[[1]](#footnote-1)).

**Članak 2.**

Za odobrena dodatna sredstva Muzej Ivanić-Grada je dužan prilikom potpisivanja dodatka ugovoru dostaviti Zagrebačkoj županiji bankovnu garanciju ili bjanko zadužnicu ovjerenu od strane javnog bilježnika u visini ukupno odobrenih dodatnih sredstava kao instrument za osiguravanje namjenskog trošenja odobrenih dodatnih sredstava.

**Članak 3.**

Daje se suglasnost Muzeju Ivanić-Grada za izdavanje bjanko zadužnica Zagrebačkoj županiji, ukupnog iznosa do 81.000,00 eura, kao jamstvo za namjensko trošenje odobrenih dodatnih financijskih sredstava za troškove saniranja šteta i obnove zgrada javne namjene oštećenih potresom na području Zagrebačke županije, za provedbu projekta *„Cjelovita obnova zgrade stare škole Dubrovčak Lijevi“*.

**Članak 4.**

Ova Odluka stupa na snagu prvoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_ 2023. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o davanju suglasnosti Muzeju Ivanić-Grada za izdavanje bjanko zadužnica |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Zagrebačka županija, Upravni odjel za prostorno uređenje, gradnju i zaštitu okoliša, raspisala je 12. travnja 2023. godine Javni poziv za financiranje troškova saniranja šteta i obnove zgrada javne namjene oštećenih potresom na području Zagrebačke županije, KLASA: 361-01/23-02/8, URBROJ: 238-18-13/1-23-7 (u daljnjem tekstu: Javni poziv). Predmetni Javni poziv objavljen je na mrežnim stranicama Zagrebačke županije, poveznica: <https://www.zagrebacka-zupanija.hr>.

Predmet Javnog poziva je financiranje troškova saniranja šteta i obnove zgrada javne namjene oštećenih potresom, uklanjanja zgrada javne namjene uništenih potresom te izgradnje novih zgrada javne namjene umjesto onih koje su uklonjene radi oštećenja nastalih potresom od 22. ožujka 2020. godine te 28. i 29. prosinca 2020. godine na području Zagrebačke županije.

Također ukoliko uslijed provedbe projekta za koji je već sklopljen ugovor o dodjeli financijskih sredstava dođe do opravdanog povećanja troškova, korisnik sredstava po ovom Javnom pozivu ima pravo na podnošenje zahtjeva za osiguranje dodatnih sredstava za već odobreni projekt. Visina sredstava koju je po pojedinom projektu moguće dodatno osigurati iznosi do 15% prvotno osiguranih sredstava.

Sredstva potrebna za provođenje Javnog poziva osigurana su u Proračunu Zagrebačke županije na proračunskim pozicijama razdjela Upravnog odjela za prostorno uređenje, gradnju i zaštitu okoliša za vrijeme trajanja programa mjera i aktivnosti obnove donesenih u skladu sa Zakonom o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije („Narodne novine“, broj 21/23).

Na temelju predmetnog Javnog poziva župan Zagrebačke županije je 21. travnja 2023. godine donio Odluku o dodjeli financijskih sredstava za troškove saniranja šteta i obnove zgrada javne namjene oštećenih potresom na području Zagrebačke županije, KLASA: 024-05/23-02/23, URBROJ: 238-03-23-03 (u daljnjem tekstu: Odluka), kojom Odlukom su Muzeju Ivanić-Grada odobrena dodatna financijska sredstva za troškove saniranja šteta i obnove zgrada javne namjene oštećenih potresom na području Zagrebačke županije, za provedbu projekta „*Cjelovita obnova zgrade stare škole Dubrovčak Lijevi“*, u ukupnom iznosu od 80.915,44 eura (609.657,38 kuna).

Za odobrena dodatna sredstva Muzej Ivanić-Grada je dužan prilikom potpisivanja dodatka ugovoru dostaviti Zagrebačkoj županiji bankovnu garanciju ili bjanko zadužnicu ovjerenu od strane javnog bilježnika u visini ukupno odobrenih dodatnih sredstava kao instrument za osiguravanje namjenskog trošenja odobrenih dodatnih sredstava.

Sukladno odredbi članka 9. Pravilnika o obliku i sadržaju bjanko zadužnice („Narodne novine“, broj 115/12, 82/17, 154/22), bjanko zadužnica se može izdati s naznakom najvišeg iznosa do 1.000,00 eura, do 2.000,00 eura, do 10.000,00 eura, do 20.000,00 eura, do 75.000,00 eura i do 150.000,00 eura.

S obzirom na to da Gradsko vijeće Grada Ivanić-Grada obavlja prava i dužnosti Grada Ivanić-Grada kao osnivača Muzeja Ivanić-Grada, ovom Odlukom daje se suglasnost Muzeju Ivanić-Grada za izdavanje bjanko zadužnica Zagrebačkoj županiji, ukupnog iznosa do 81.000,00 eura, kao jamstvo za namjensko trošenje odobrenih dodatnih financijskih sredstava za troškove saniranja šteta i obnove zgrada javne namjene oštećenih potresom na području Zagrebačke županije u okviru provedbe projekta *„Cjelovita obnova zgrade stare škole Dubrovčak Lijevi“*.

Slijedom navedenog, Gradskom vijeću Grada Ivanić-Grada predlaže se usvajanje ove Odluke.

1. Fiksni tečaj konverzije: 1 euro = 7,53450 kuna [↑](#footnote-ref-1)