

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/23-10/2

URBROJ: 238-10-02/23-21

Ivanić-Grad, 03. svibnja 2023.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odluke o** **odobravanju subvencije režijskih troškova stanarima Modularnog drvno-tehnološkog poduzetničkog inkubatora Ivanić-Grad (MDTI)**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), gradonačelnik Grada Ivanić-Grada utvrdio je prijedlog

**O D L U K E**

**o odobravanju subvencije režijskih troškova stanarima Modularnog drvno-tehnološkog poduzetničkog inkubatora Ivanić-Grad (MDTI)**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Marina Šiprak, pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_\_\_ 2023. godine donijelo je sljedeću

**O D L U K U**

**o odobravanju subvencije režijskih troškova stanarima Modularnog drvno-tehnološkog poduzetničkog inkubatora Ivanić-Grad (MDTI)**

Članak 1.

Zakupnicima (stanarima) poslovnih i proizvodnih prostora (inkubacijskih prostora) Modularnog drvno-tehnološkog poduzetničkog inkubatora Ivanić-Grad (MDTI) u Poduzetničkoj zoni Sjever - Zoni 6, odobrava se subvencija režijskih troškova (grijanje i hlađenje, električna energija, voda, čišćenje i održavanje objekta, odvoz smeća) i troškova ugovorenog paketa telefona i Interneta poduzetničkog inkubatora, ako isto koristi, u iznosu 50% mjesečno.

Članak 2.

Subvencija Grada Ivanić-Grada za iznos troškova iz članka 1. ove Odluke odobrava se zakupnicima (stanarima) poslovnih i proizvodnih prostora (inkubacijskih prostora) poduzetničkog inkubatora u tzv. inkubacijskom periodu u trajanju od 3 godine, u kojem periodu stanari ostvaruju pravo na subvenciju Grada Ivanić-Grada za iznos ugovorene zakupnine predmetnih inkubacijskih prostora.

Članak 3.

Sredstva za provedbu ove Odluke osigurana su u proračunu Grada Ivanić-Grada.

Članak 4.

Ova Odluka stupa na snagu prvoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_ 2023. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o odobravanju subvencije režijskih troškova stanarima Modularnog drvno-tehnološkog poduzetničkog inkubatora Ivanić-Grad (MDTI) |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Modularni drvno-tehnološki poduzetnički inkubator Ivanić-Grad (MDTI) se nalazi u Poduzetničkoj zoni Sjever – Zoni 6, u Poduzetničkoj ulici 11, na k.č.br. 242/3 k.o. Šarampov, a sastoji se od dvije etaže, prizemlja i kata, ukupne građevinske bruto površine 790,70 m².

Poduzetnički inkubator djeluje s ciljem poticanja općeg gospodarskog rasta i razvoja poduzetništva na području Ivanić-Grada, omogućujući subjektima malog gospodarstva korištenje poslovnih i proizvodnih prostora inkubatora (tzv. inkubacijskih prostora).

Subjekti malog gospodarstva, sukladno Zakonu o poticanju razvoja malog gospodarstva („Narodne novine“, broj 29/02, 63/07, 53/12, 56/13, 121/16), su mikro, mali i srednji poduzetnici koji samostalno i trajno obavljaju djelatnosti radi ostvarivanja dobiti odnosno dohotka na tržištu.

Za zakup poslovnih i proizvodnih prostora inkubatora (tzv. inkubacijskih prostora) raspisan je javni natječaj za davanje u zakup poslovno-proizvodnih prostora/inkubacijskih prostora u objektu Modularnog drvno-tehnološkog inkubatora Ivanić-Grad (MDTI) i objavljen na mrežnim stranicama Grada Ivanić-Grada. Sukladno općim uvjetima predmetnog javnog natječaja, poduzetnik početnik koji u vrijeme podnošenja pisane ponude za zakup poslovno-proizvodnih prostora/inkubacijskih prostora inkubatora nije upisan u odgovarajući sudski/obrtni registar više od 3 godine, u tzv. inkubacijskom periodu u trajanju od 3 godine ostvaruje pravo na subvenciju Grada Ivanić-Grada za iznos ugovorene zakupnine za zakup poslovno-proizvodnih prostora/inkubacijskih prostora inkubatora, i to za 1. godinu zakupa subvenciju 75%, za 2. godinu zakupa subvenciju 50%, a za 3. godinu zakupa subvenciju 25%.

Pored ugovorene zakupnine, zakupnik poslovno-proizvodnih prostora/inkubacijskih prostora inkubatora dužan je plaćati režijske troškove (grijanje i hlađenje, električna energija, voda, čišćenje i održavanje objekta, odvoz smeća) razmjerno udjelu zakupljenog poslovnog prostora prema površini cijele zgrade, te troškove ugovorenog paketa telefona i Interneta poduzetničkog inkubatora, ako isto koristi.

Ovom Odlukom predlaže se zakupnicima (stanarima) poslovnih i proizvodnih prostora (inkubacijskih prostora) poduzetničkog inkubatora u tzv. inkubacijskom periodu u trajanju od 3 godine, pored ugovorene zakupnine, subvencionirati režijske troškove (grijanje i hlađenje, električna energija, voda, čišćenje i održavanje objekta, odvoz smeća) te troškove ugovorenog paketa telefona i Interneta poduzetničkog inkubatora, ako isto koristi, u iznosu 50% mjesečno.

Za provedbu ove Odluke osigurana su sredstva u proračunu Grada Ivanić-Grada.

Slijedom navedenog, Gradskom vijeću Grada Ivanić-Grada predlaže se usvajanje ove Odluke.